Document ID: 32008L0059

ΟΔΗΓΊΑ 2008/59/ΕΚ ΤΟΥ ΣΥΜΒΟΥΛΊΟΥ
της 12ης Ιουνίου 2008
περί προσαρμογής της οδηγίας 2006/87/ΕΚ του Ευρωπαϊκού Κοινοβουλίου και του Συμβουλίου σχετικά με τη θέσπιση τεχνικών προδιαγραφών για τα πλοία εσωτερικής ναυσιπλοΐας, λόγω της προσχώρησης της Δημοκρατίας της Βουλγαρίας και της Ρουμανίας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την πράξη προσχώρησης του 2005, και ιδίως το άρθρο 56,
την πρόταση της Επιτροπής,
Εκτιμώντας τα ακόλουθα:
(1)
Σύμφωνα με το άρθρο 56 της πράξης προσχώρησης του 2005, όταν πράξη του Συμβουλίου η οποία εκδόθηκε πριν από την προσχώρηση πρέπει να προσαρμοσθεί εξαιτίας αυτής της προσχώρησης, και οι σχετικές προσαρμογές δεν προβλέπονται από την πράξη προσχώρησης ή τα παραρτήματά της, οι προς τούτο απαιτούμενες πράξεις εκδίδονται από το Συμβούλιο.
(2)
Η οδηγία 2006/87/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με τη θέσπιση τεχνικών προδιαγραφών για τα πλοία εσωτερικής ναυσιπλοΐας (1) εκδόθηκε πριν από την προσχώρηση της Βουλγαρίας και της Ρουμανίας στην Ευρωπαϊκή Ένωση και πρέπει να προσαρμοσθεί εξαιτίας της εν λόγω προσχώρησης.
(3)
Κατά συνέπεια, η οδηγία 2006/87/ΕΚ θα πρέπει να τροποποιηθεί αναλόγως.
(4)
Σύμφωνα με το σημείο 34 της διοργανικής συμφωνίας για τη βελτίωση της νομοθεσίας (2) τα κράτη μέλη παροτρύνονται να εκπονήσουν, γι’ αυτά τα ίδια και προς το συμφέρον της Κοινότητας, τους δικούς τους πίνακες, οι οποίοι θα εμφανίζουν, στο μέτρο του δυνατού, την αντιστοιχία μεταξύ της παρούσας οδηγίας και των μέτρων μεταφοράς στο εθνικό δίκαιο, και να τους δημοσιοποιήσουν,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Η οδηγία 2006/87/ΕΚ τροποποιείται ως εξής:
1.
Το παράρτημα Ι τροποποιείται ως εξής:
α)
στο κεφάλαιο 2 ζώνη 3:
i)
παρεμβάλλεται η ακόλουθη καταχώριση μεταξύ των καταχωρίσεων για το Βασίλειο του Βελγίου και την Τσεχική Δημοκρατία:
«Δημοκρατία της Βουλγαρίας
Δούναβης: από km 845,650 έως km 374,100»,
ii)
παρεμβάλλεται η ακόλουθη καταχώριση μεταξύ των καταχωρίσεων για τη Δημοκρατία της Πολωνίας και τη Σλοβακική Δημοκρατία:
«Ρουμανία
Δούναβης: από τα σύνορα Σερβίας-Ρουμανίας (km 1 075) έως τον Εύξεινο Πόντο στον κλάδο καναλιού Sulina.
Δούναβης-κανάλι Ευξείνου Πόντου (μήκους 64,410 km): από τη ζεύξη με τον Δούναβη, στο km 299,300 του Δούναβη στο Cernavodă (km 64,410 του καναλιού αντιστοίχως), έως τον λιμένα Constanta South-Agigea (km “0” του καναλιού).
Poarta Albă-κανάλι Midia Năvodari (μήκους 34,600 km): από τη ζεύξη με τον Δούναβη-κανάλι Ευξείνου Πόντου στο km 29,410 στο Poarta Albă (km 27,500 του καναλιού αντιστοίχως) έως το λιμένα Midia (km “0” του καναλιού)»·
β)
στο κεφάλαιο 3 ζώνη 4, παρεμβάλλεται η ακόλουθη καταχώριση μεταξύ των καταχωρίσεων για τη Δημοκρατία της Πολωνίας και τη Σλοβακική Δημοκρατία:
«Ρουμανία
Όλες οι άλλες πλωτές οδοί που δεν απαριθμούνται στη ζώνη 3».
2.
Το παράρτημα IX τροποποιείται ως εξής:
α)
στο μέρος I κεφάλαιο 4 άρθρο 4.05:
i)
παρεμβάλλεται η ακόλουθη καταχώριση μεταξύ των καταχωρίσεων για τη Δανία και την Πολωνία:
«19
=
Ρουμανία»,
ii)
παρεμβάλλεται η ακόλουθη καταχώριση μεταξύ των καταχωρίσεων για τη Λεττονία και τη Λιθουανία:
«34
=
Βουλγαρία»,
β)
στο μέρος III κεφάλαιο 1 άρθρο 1.06:
i)
Παρεμβάλλεται η ακόλουθη καταχώριση μεταξύ των καταχωρίσεων για τη Δανία και την Πολωνία:
«19
=
Ρουμανία»,
ii)
παρεμβάλλεται η ακόλουθη καταχώριση μεταξύ των καταχωρίσεων για τη Λεττονία και τη Λιθουανία:
«34
=
Βουλγαρία».
γ)
στο μέρος IV κεφάλαιο 1 άρθρο 1.06:
i)
παρεμβάλλεται η ακόλουθη καταχώριση μεταξύ των καταχωρίσεων για τη Δανία και την Πολωνία:
«19
=
Ρουμανία»;
ii)
παρεμβάλλεται η ακόλουθη καταχώριση μεταξύ των καταχωρίσεων για τη Λεττονία και τη Λιθουανία:
«34
=
Βουλγαρία».
Άρθρο 2
1. Τα κράτη μέλη που έχουν εσωτερικές πλωτές οδούς κατά τα αναφερόμενα στο άρθρο 1 παράγραφος 1 της οδηγίας 2006/87/ΕΚ θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία από τις 30 Δεκεμβρίου 2008. Ενημερώνουν αμέσως την Επιτροπή σχετικά.
Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Ο τρόπος αυτής της αναφοράς καθορίζεται από τα κράτη μέλη.
2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
Άρθρο 3
Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
Άρθρο 4
Η παρούσα οδηγία απευθύνεται στα κράτη μέλη.
Λουξεμβούργο, 12 Ιουνίου 2008.

Labels: 7
8
18
15